CELEX: 62014CA0051
Language: hr
Date: 2015-06-11 00:00:00
Title: Predmet C-51/14: Presuda Suda (četvrto vijeće) od 11. lipnja 2015. (zahtjev za prethodnu odluku koji je uputio Oberverwaltungsgericht für das Land Nordrhein-Westfalen – Njemačka) – Pfeifer & Langen GmbH & Co. KG protiv Bundesanstalt für Landwirtschaft und Ernährung (Zahtjev za prethodnu odluku — Poljoprivreda — Zajednička organizacija tržišta — Šećer — Naknada za troškove skladištenja — Uredba (EEZ) br. 1998/78 — Članak 14. stavak 3. — Uredba (EEZ) br. 2670/81 — Članak 2. stavak 2. — Zamjena C šećera za potrebe izvoza — Pretpostavke — Stvarna zamjena C šećera zamjenskim šećerom — Zamjena koju je moguće izvršiti samo šećerom koji je proizveo proizvođač s poslovnim nastanom na državnom području iste države članice — Valjanost s obzirom na članke 34. i 35. UFEU-a)

20150731008616602015/C 270/08512014CJC27020150817HR01HRINFO_JUDICIAL201506117711Predmet C-51/14: Presuda Suda (četvrto vijeće) od 11. lipnja 2015. (zahtjev za prethodnu odluku koji je uputio Oberverwaltungsgericht für das Land Nordrhein-Westfalen – Njemačka) – Pfeifer & Langen GmbH & Co. KG protiv Bundesanstalt für Landwirtschaft und Ernährung (Zahtjev za prethodnu odluku — Poljoprivreda — Zajednička organizacija tržišta — Šećer — Naknada za troškove skladištenja — Uredba (EEZ) br. 1998/78 — Članak 14. stavak 3. — Uredba (EEZ) br. 2670/81 — Članak 2. stavak 2. — Zamjena C šećera za potrebe izvoza — Pretpostavke — Stvarna zamjena C šećera zamjenskim šećerom — Zamjena koju je moguće izvršiti samo šećerom koji je proizveo proizvođač s poslovnim nastanom na državnom području iste države članice — Valjanost s obzirom na članke 34. i 35. UFEU-a)
 ---documentbreak--- C2702015HR710120150611HR00087171Presuda Suda (četvrto vijeće) od 11. lipnja 2015. (zahtjev za prethodnu odluku koji je uputio Oberverwaltungsgericht für das Land Nordrhein-Westfalen – Njemačka) – Pfeifer & Langen GmbH & Co. KG protiv Bundesanstalt für Landwirtschaft und Ernährung
   (Predmet C-51/14) (
         1
      )
   „(Zahtjev za prethodnu odluku — Poljoprivreda — Zajednička organizacija tržišta — Šećer — Naknada za troškove skladištenja — Uredba (EEZ) br. 1998/78 — Članak 14. stavak 3. — Uredba (EEZ) br. 2670/81 — Članak 2. stavak 2. — Zamjena C šećera za potrebe izvoza — Pretpostavke — Stvarna zamjena C šećera zamjenskim šećerom — Zamjena koju je moguće izvršiti samo šećerom koji je proizveo proizvođač s poslovnim nastanom na državnom području iste države članice — Valjanost s obzirom na članke 34. i 35. UFEU-a)“2015/C 270/08Jezik postupka: njemački
      Sud koji je uputio zahtjev
   
   Oberverwaltungsgericht für das Land Nordrhein-Westfalen
   
      Stranke glavnog postupka
   
   
      Tužitelj: Pfeifer & Langen GmbH & Co. KG
   
      Tuženik: Bundesanstalt für Landwirtschaft und Ernährung
   
      Izreka
   
   
            1.
         
         
            Članak 14. stavak 3. Uredbe Komisije (EEZ) br. 1998/78 od 18. kolovoza 1978. o utvrđivanju detaljnih pravila za primjenu sustava naknade za troškove skladištenja u sektoru šećera, kako je izmijenjena Uredbom Komisije (EEZ) br. 1714/88 od 13. lipnja 1988., i članak 2. stavak 2. podstavak 2. Uredbe Komisije (EEZ) br. 2670/81 od 14. rujna 1981. o utvrđivanju detaljnih pravila za primjenu proizvodnje izvan kvote u sektoru šećera, kako je izmijenjena Uredbom Komisije (EEZ) br. 3892/88 od 14. prosinca 1988., promatrane zajedno, treba tumačiti na način da, u situaciji kao što je ona u glavnom postupku, u kojoj proizvođač za potrebe izvoza želi zamijeniti jednu količinu C šećera istom količinom šećera koji je proizveo drugi proizvođač unutar kvote, u okviru naknade za troškove skladištenja valja uzeti u obzir pretpostavke koje se nalaze u potonjoj odredbi. Te pretpostavke osobito uključuju zahtjev da je zamjenski šećer proizveo drugi proizvođač s poslovnim nastanom na državnom području iste države članice. Ispitivanje upućenih pitanja nije otkrilo nijedan element koji bi utjecao na valjanost te odredbe.
         
      
            2.
         
         
            Članak 14. stavak 3. Uredbe br. 1998/78 i članak 2. stavak 2. podstavak 2. Uredbe br. 2670/81 treba tumačiti na način da kao pretpostavku pravilnosti operacije zamjene za potrebe izvoza šećera ne zahtijevaju da je proizvođač stvarno zamijenio količinu početnog C šećera i količinu zamjenskog šećera.
         
      (
         1
      )	SL C 142, 12.5.2014.